Zmok

Zmok (iné názvy: zmek/zmak/smok, rarášik/rarášok/rarášík/rarášek, bôžik/božek, škriatok/škrátek/škrata, kosper, džmiľ) je démonická bytosť zo slovenského folklóru. Má najčastejšie podobu čierneho kurčaťa, mužíka so slepačími nohami alebo ohnivej reťaze. Podľa rozprávok mohol človek zmoka nájsť, dostať od iného človeka alebo vysedieť - to však iba za zložitých podmienok. Zmok sa takisto môže za určitých okolností narodiť obyčajnej čiernej sliepke. Zmok slúži tomu, kto sa ho ujme, nosí človeku rôzny majetok (masť, soľ, drevo, striebro, zlato atď.), je však náročné sa ho zbaviť. Po čase začne byť vlastníkovi na príťaž, v niektorých verziách za zmokove služby jeho vlastník zaplatí dušou. Zmoka sa možno zbaviť takým spôsobom, že sa mu zadá nesplniteľná úloha, ktorá ho zničí.

Referencie

Zdroje 
 LISICKÁ, Helena: Pohádky a pověsti z Moravské brány. Svoboda, 1968
 NÁDASKÁ, Katarína: Čerti, bosorky a iné strašidlá. Fortuna Libri, 2015. ISBN 9788081424816 
 

Mýtické bytosti